Klasa: 120-03/22-02/01

Ur.broj: 87-01-22-6

Zagreb, 2. ožujka 2022. godine

Na temelju članka 26. Statuta Hrvatske zaklade za znanost (O-1330-2013) izvršna direktorica donosi

**ODLUKU**

I.

Maja Vaupotić Arsenić, koordinatorica znanstvenih projekata i programa I. vrste, određuje se službenom osobom Hrvatske zaklade za znanost mjerodavnom za rješavanje ostvarivanja prava na pristup informacijama (dalje u tekstu: službenik za informiranje).

II.

Službenik za informiranje iz točke I. ove odluke:

1) obavlja poslove redovitog objavljivanja informacija, sukladno unutarnjem ustroju Hrvatske zaklade za znanost, kao i rješavanja pojedinačnih zahtjeva za pristup informacijama i ponovne uporabe informacija,

2) unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela javne vlasti,

3) osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama (Narodne novine broj 25/2013, 85/2015).

III.

O ovoj odluci o određivanju službenika za informiranje izvijestit će se Povjerenik za informiranje u roku od mjesec dana od donošenja ove odluke.

IV.

Ova odluka objavljuje se na mrežnoj stranici Hrvatske zaklade za znanost.

V.

Ova odluka stupa na snagu danom donošenja.

izvršna direktorica

izv. prof. dr. sc. Irena Martinović Klarić